Morten Boesen
Morten Boesen (født den 24. juli 1973) er en dansk læge og badmintonspiller.

Boesen er uddannet læge i 2000. Han blev speciallæge i ortopædkirurgi med specialisering i idrætskirurgi i 2011.
Han driver klinikken Boesendiagnostics, hvor der blandt andet tilbydes ultralydsskanning.

Som badmintonspiller deltog Boesen i Danish Open 1997 hvor han spillede mod Peter Gade og tabte.

I 2004 blev Boesen tilknyttet sundhedsstaben i F.C. København, og hvor han i 2009 blev cheflæge.
Han tiltrådte som forbundslæge i Dansk Boldspil-Union i 2019,
og han er læge for det danske herrelandshold i fodbold.
Boesen udøvede livreddende førstehjælp til fodboldspilleren Christian Eriksen under en kamp den 12. juni 2021 under Europamesterskabet i fodbold 2020.

Morten Boesens bror er Anders Boesen der også er læge og badmintonspiller.

Henvisninger 

Læger fra Danmark